**ΔΕΛΤΙΟ ΤΥΠΟΥ**

**48o ΔΙΕΘΝΕΣ ΦΕΣΤΙΒΑΛ ΤΑΙΝΙΩΝ  ΜΙΚΡΟΥ ΜΗΚΟΥΣ ΔΡΑΜΑΣ**

**8-14 ΣΕΠΤΕΜΒΡΙΟΥ 2025**

**CALL FOR ENTRY**

**ΤΟ ΦΕΣΤΙΒΑΛ ΔΡΑΜΑΣ ΠΕΡΙΜΕΝΕΙ ΤΙΣ ΤΑΙΝΙΕΣ ΣΑΣ**

Το Διεθνές Φεστιβάλ Ταινιών Μικρού Μήκους Δράμας αναμένει την ταινία σας για τη 48η διοργάνωσή του. Mια θέση στο Oscar**®** qualified φεστιβάλ σας περιμένει! Διεκδικείστε την, συμμετέχοντας στο Εθνικό ή το Διεθνές Διαγωνιστικό Τμήμα του DISFF.

Η διαδικασία υποβολής συμμετοχής για το διαγωνιστικό του Εθνικού Προγράμματος αλλά και για τα υπόλοιπα διαγωνιστικά τμήματα του φεστιβάλ **ξεκίνησε**.

Το Φεστιβάλ Δράμαςκαλεί τους δημιουργούς από όλον τον κόσμο να δηλώσουν συμμετοχή στα **πέντε διεθνή διαγωνιστικά του προγράμματα.**

Φέτος, οι ενδιαφερόμενοι μπορούν να δηλώσουν συμμετοχή και να υποβάλουν την ταινία τους **έως τις 15 Μαΐου** για το **Εθνικό** και **Εθνικό Σπουδαστικό** πρόγραμμα, και **έως τις 8 Μαΐου** για το **Διεθνές**, το **Διεθνές Σπουδαστικό**,και τα διεθνή προγράμματα **Kiddo, Animation και Short & Green.**

Οι ταινίες υποβάλλονται ηλεκτρονικά στην πλατφόρμα **filmfreeway.com**

Οι ενδιαφερόμενοι μπορούν να δηλώσουν συμμετοχή εδώ:

[**https://filmfreeway.com/dramafilmfestival**](https://filmfreeway.com/dramafilmfestival)

Θυμίζουμε πως για την υποβολή ταινιών στο εθνικό φεστιβάλ **απαιτείται ελληνική πρεμιέρα**, ενώ γίνονται δεκτές ταινίες **μυθοπλασίας, ντοκιμαντέρ, πειραματικές** και **κινουμένων σχεδίων** που έχουν ολοκληρωθεί εντός του **2024 ή του 2025**.

Η υποβολή συμμετοχής για τα εθνικά προγράμματα είναι δωρεάν. Για τα διεθνή προγράμματα υπάρχει κόστος υποβολής, το οποίο διαφέρει ανάλογα με το πότε θα υποβληθεί η ταινία.

Για συμμετοχή στο Διεθνές Διαγωνιστικό, οι ταινίες πρέπει να είναι παραγωγής 2024 ή 2025, το κόστος υποβολής ανά ταινία είναι 20-25 ευρώ, ενώ η διάρκεια της ταινίας δεν πρέπει να ξεπερνάει τα 40 λεπτά. Για το Διεθνές Σπουδαστικό (ταινίες παραγωγής 2024-2025), το κόστος υποβολής είναι 8-10 ευρώ και η διάρκεια της ταινίας δεν μπορεί να υπερβαίνει τα 25 λεπτά.

To κόστος υποβολής για το Kiddo είναι 5-8 ευρώ, ενώ για τα προγράμματα Short and Green και Animation 10-12 ευρώ ανά ταινία.

**Σε κάθε περίπτωση απαιτείται ελληνική πρεμιέρα.**

Οι όροι συμμετοχής περιγράφονται αναλυτικά εδώ:

**<https://www.dramafilmfestival.gr/submission/>**

**SAVE THE DATE**: το 48ο DISFF θα διεξαχθεί **στις 8-14 Σεπτεμβρίου**. Η έναρξη θα πραγματοποιηθεί Δευτέρα, ενώ η απονομή των βραβείων θα γίνει Κυριακή.

Το εθνικό φεστιβάλ κινηματογράφου για τη μικρού μήκους ταινία, είναι εδώ για να αναδείξει τα νέα κινηματογραφικά ταλέντα εν τη γενέσει τους και να ενθαρρύνει την δημιουργία της ταινίας μικρού μήκους ως αυτόνομη κατηγορία που αφορά δημιουργούς κάθε ηλικίας.

Κομβικό σημείο συνάντησης σκηνοθετών και επαγγελματιών του οπτικοακουστικού χώρου, το Φεστιβάλ Δράμας θεωρείται ένα από τα σημαντικότερα του είδους του στην Ευρώπη, εξασφαλίζοντας στους διαγωνιζόμενους μια ευκαιρία να διεκδικήσουν μια **οσκαρική υποψηφιότητα**.


**Περισσότερες πληροφορίες:**

[info@dramafilmfestival.gr](mailto:info@dramafilmfestival.gr)(Γραμματεία Φεστιβάλ Δράμας)

Γραφεία Δράμας: τηλ. 25210 47575

Γραφεία Αθήνας: τηλ. 210 3300309

* Site: <https://www.dramafilmfestival.gr/>
* Facebook:  <https://www.facebook.com/dramafilmfestival/>
* Instagram: <https://www.instagram.com/dramafilmfestival/>
* Youtube: <https://www.youtube.com/user/dramafilmfestival/>
* FilmFreeway: <https://filmfreeway.com/dramafilmfestival>
* Hashtag: #dramafilmfestival  & #DISFF48



Drama International Short Film Festival

Ευάννα Βενάρδου

Υπεύθυνη Γραφείου Τύπου

Evanna Venardou

Press Office

Τ: +30 6932 906657

[dramafilmfestival.gr/](http://www.dramafilmfestival.gr/)